വധശിക്ഷ: ക്യാനഡക്കാരന്റെ അപ്പീല് തള്ളി ബീജിങ് മയക്കുമരുന്ന് കേസില് വധശിക്ഷ വിധിക്കപ്പെട്ട കനേഡിയന് പൗരന് റോബര്ട്ട് ഷെല്ലെന്ബര്ഗിന്റെ അപ്പീല് ഉന്നത ചൈനീസ് കോടതി തള്ളി. കേസ് നിയമപ്രകാരം ചൈനീസ് സുപ്രീം കോടതിയുടെ പരിഗണനയ്ക്കയച്ചു. 2018 നവംബറില് ഇയാള്ക്ക് ജീവപര്യന്തം വിധിച്ചിരുന്നു. എന്നാല്, ചൈനയുടെ വാവേയ് ടെക്നോളജീസ് ചീഫ് ഫിനാന്ഷ്യല് ഓഫീസര് മെങ് വാന്ഷോയെ അമേരിക്കന് ആരോപണമനുസരിച്ച് ക്യാനഡ തടവിലാക്കിയതിനെത്തുടര്ന്ന് 2019ല് ഇത് വധശിക്ഷയായി ഉയര്ത്തി. ഇതിനെതിരെ സമര്പ്പിച്ച ഹര്ജിയാണ് ലയോണിങ് പ്രവിശ്യയിലെ ജനകീയ ഉപരി കോടതി തള്ളിയത്. മെങ് വാന്ഷോയെ അമേരിക്കയ്ക്ക് വിട്ടുകൊടുക്കണോ എന്ന കാര്യത്തില് കനേഡിയന് കോടതി വാദം കേള്ക്കാനിരിക്കുകയാണ്. നിലവില് അവര് വീട്ടുതടങ്കലിലാണ്. ഇവര്ക്ക് ഇറാന് ബന്ധം സംശയിക്കുന്നതായാണ് യുഎസ് ആരോപണം.